టాలీవుడ్లో స్టార్ హీరోయిన్ అనిపించుకున్న రకుల్ ఇప్పుడు కోలీవుడ్ను టార్గెట్ చేసింది. అవునుమరి తాజాగా తాను ఓ కోలీవుడ్ స్టార్ హీరో సినిమాకు సైన్ చేసినట్టు రకుల్ స్వయంగా ప్రకటించింది. సక్సెస్, ఫెయిల్యూర్స్తో సంబంధం లేకుండా వరుస అవకాశాలు అందుకుంటోన్న రకుల్ప్రీత్ సింత్ ఖాతాలోకి మరో స్టార్ హీరో సినిమా చేరింది. సూర్య హీరోగా సెల్వరాఘవన్ దర్శకత్వంలో ఓ సినిమా రూపొందబోతోంది. ఈ చిత్రంలో హీరోయిన్గా కొన్నాళ్లుగా రకుల్ పేరు వినిపిస్తున్నప్పటికీ సినిమా యూనిట్ మాత్రం అధికారికంగా వెల్లడించలేదు. అయితే ఇటీవల రకులే ఈ విషయంపై క్లారిటీ ఇచ్చింది. తాను తమిళంలో సూర్య సినిమాలో నటించబోతున్నట్టు రకుల్ వెల్లడించింది. డ్రీమ్ వారియర్స్ పతాకంపై ఎస్సార్ ప్రభు, ఎస్సార్ ప్రకాశ్ బాబులు నిర్మించనున్న ఈ  సినిమా జనవరిలో సెట్స్ పైకి వెళ్లనుండగా దీపావళికి ప్రేక్షకుల ముందుకు రానుందట.తెలుగులో ఎన్టీఆర్, మహేశ్, చరణ్, బన్నీ వంటి స్టార్ హీరోలందరితోనూ నటించేసిన రకుల్ ప్రీత్ సింగ్ ఇప్పుడు కోలీవుడ్ లక్ష్యంగా దూసుకెళుతోంది. ఈ క్రమంలో సూర్య సినిమా ఖరారవగా మరోవైపు విజయ్ అప్ కమింగ్ మూవీలోనూ రకుల్ పేరు వినిపిస్తోంది. ఇదిలా ఉంటే కార్తీకి జంటగా రకుల్ నటించిన 'ఖాకీ' సినిమా వచ్చే శుక్రవారం ప్రేక్షకుల ముందుకొస్తోంది. దీంతో తమ్ముడికి జంటగా నటించిన రకుల్ వెంటనే అన్న సినిమా పట్టేసిందనే కామెంట్స్ కోలీవుడ్లో వినిపిస్తున్నాయి. ఏదేమైనా కోలీవుడ్లో సక్సెస్ అవాలనుకుంటోన్న రకుల్ ఆశలు ఈ అన్నదమ్ముల చిత్రాలతో నెరవేరతాయేమో చూడాలి.
talivudlo star heroin anipinchukunna rakul ippudu kolivudnu target chesindi. avunumari taajaagaa taanu oo kolivud star heero sinimaaku sain chesinattu rakul swayamgaa prakatinchindi. suxes, failuresto sambandham lekunda varusa avakaasaalu andukuntonna rakulpreet sinth khataloki maro star heero sinima cherindi. suurya heeroga selvaraghavan darsakatvamlo oo sinima roopondabotondi. ee chitramlo heroinga konnaallugaa rakul paeru vinipistunnappatika sinima unit maatram adhikaarikamgaa velladinchaledu. ayithe iteevala rakule ee vishayampai clarity ichindi. taanu tamilamlo suurya cinemalo natinchabotunnattu rakul velladinchindi. dream variers pataakampai essar prabhu, essar prakash baabulu nirminchanunna ee  sinima janavarilo sets paiki vellanundagaa deepaavaliki prekshakula munduku ranundata.telugulo ntr, mahesh, charan, bannee vanti star heerolandaritoonu natinchesina rakul preet sing ippudu kolivud lakshyamgaa doosukelutondi. ee kramamlo suurya sinima khararavaga marovaipu vijay ap kaming mooveeloonuu rakul paeru vinipistondi. idila unte kaarteeki jantagaa rakul natinchina 'khaki' sinima vache sukravaaram prekshakula mundukostondi. deentho tammudiki jantagaa natinchina rakul ventane anna sinima pattesindane comments kolivudlo vinipistunnaayi. edemaina kolivudlo suxes avalanukuntonna rakul aasalu ee annadammula chitraalato neraveratayemo chudali.